চার্লস গ্রিলে অ্যাবট
দ্ব্যর্থতা নিরসনের জন্য দেখুন: চার্লস অ্যাবট চার্লস গ্রিলে অ্যাবট (১৮৭২ - ১৯৬১) একজন মার্কিন জ্যোতির্বিজ্ঞানী। তিনি সৌর বিকিরণ এবং পৃথিবীর জলবায়ুর উপর এর প্রভাব বিষয়ে বিষেশজ্ঞ ছিলেন। ১৯০৭ সাল থেকে যুক্তরাষ্ট্রের স্মিথসোনিয়ান অ্যাস্ট্রোফিজিক্যাল মানমন্দিরের পরিচালক পদে আসীন ছিলেন। অ্যাবটই প্রথম সৌর ধ্রুবকের অতিমাত্রায় সঠিক একটি মান নির্ণয় করেছিলেন। এছাড়াও তিনিই প্রথম সূর্যের অবলোহিত বর্ণালীর নির্ভুল মানচিত্র তৈরি করেন এবং সৌর কিরীটের তাপীয় প্রভাবের উপর গবেষণা করেন। মাউন্ট উইলসন সোলার মানমন্দিরে অবস্থিত ৬৩-ফুট (১৯-মিটার) দূরবীনটি নির্মাণে তিনি সাহায্য করেছিলেন।